title: Gustave Courbet
text: Courbet tir tolsandaf viele ko Paris ta vayara va rokopa artlapir. Voxe gu bana joya va int boreon danter kire va nobara va lingexo ke Steuben is Père Suisse abdialbar. Va dalik ke Louvre tcila dum Rembrandt is Hals is Rubens is Caravaggio is Tiziano ksudar. Ke espanafa ginsa va Velázquez is Zurbaran kosmar. Courbet va Géricault is Delacroix dere mafelar, i va toloy pestakevaf dalik faveyes va brevizap ta lingera va zixa ke milsarefa izva.